Tienerseun óók vas vir Clarens-moord | Maroela Media
"Die seun is Saterdag in hegtenis geneem nadat die polisie inligting opgevolg het," het sers. Majang Skalkie, 'n polisiewoordvoerder, Dinsdag gesê. "Die seun is lagter in die toesig van sy ouers vrygelaat."
Prof. Wybenga, 'n voormalige dosent aan die Noordwes Universiteit, is op 7 Oktober dood aangetref op die badkamer vloer van sy huis in Clarens. Hy het alleen gebly. Sy voete en hande was met toue vasgebind en die polisie vermoed hy is dalk verwurg.
Twee mans is kort na die voorval in hegtenis geneem. Die mans het in die Bethlehem-landdroshof verskyn op aanklagte van moord, huisbraak en motordiefstal. Die saak is tot Donderdag uitgestel wanneer hulle na verwagting om borgtog gaan aansoek doen.